Կոնկրետ դեպքում ՀՀ պատվիրակության այցը Վրաստան մի քանի նպատակ էր հետապնդում: Նախ եւ առաջ դա հայտարարված՝ գոյություն ունեցող սերտ համագործակցությունն ու ջերմ հարաբերությունները խորացնելուն ուղղված այց էր: Բացի դրանից, երբ ՆԱՏՕ-ի անդամակցության թեկնածուն եւ Ռուսաստանի ռազմավարական դաշնակիցը ամենաբարձր մակարդակով հանդիպում են ունենում նման ջերմ մթնոլորտում եւ ձեռնպահ մնում աշխարհաքաղաքական կենտրոնների հիշատակումից՝ նշանակում է, որ նրանց համար առկա են ավելի կարեւոր եւ խորքային երեւույթներ, քան աշխարհը «սեւերի եւ սպիտակների» բաժանելը: Առաջին պաշտոնական այցը եղբայրական Վրաստան եւ դրա մաս կազմող Ջավախք կատարելով, ՀՀ նոր իշխանությունները եւս մեկ անգամ ընդգծում են՝ Հայաստանի նոր քաղաքականությունը հայամետ է լինելու: